Sérifos (kylä)

Sérifos () eli Chóra (Χώρα) on Kreikan kylä, joka sijaitsee Sérifoksen saarella. Se kuuluu hallinnollisesti Sérifoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 364 (vuonna 2011). Sérifos on Sérifoksen saaren pääkylä ja Sérifoksen kunnan kuntakeskus.

pienoiskuva|vasen|upright=0.95|Kirkko ylhäällä Sérifoksen linnavuorella. Taustalla Livádin satamakylä.
Sérifoksen kylä sijaitsee sisämaassa noin viisi kilometriä saaren kaakkoisrannikolla sijaitsevasta Livádin satamakylästä. Se sijaitsee samalla kukkulalla, jossa antiikin aikana sijaitsi Serifoksen poliksen eli kaupunkivaltion kaupunkikeskus.

Kylän rakennuskanta koostuu tyypillisistä valkoisista kykladisista taloista. Kylän nähtävyyksiin kuuluvat muun muassa Pyhän Konstantinuksen (Ágios Konstantínos), Pyhän Athanasioksen (Ágios Athanásios) ja Pyhän Eleutherioksen (Ágios Elefthérios) kirkot sekä venetsialaisaikaisen linnan rauniot. Kylässä toimii myös Sérifoksen arkeologinen museo.

 Lähteet 

Luokka:Etelä-Egean saarten kylät
Luokka:Sérifos